4. ΠΡΟΕΔΡΙΚΟΝ ΔΙΑΤΑΓΜΑ της 19/24 Απρ. 1924 Περί επισφραγίσεως εισιτηρίων κλπ. Άρθρ.1.-Η κατά το άρθρ. 6 παραγρ. 3 του Β.Δ. της 8 Αυγ. 1918 περί εκτελέσεως του ν. 1237 της 4 Απρ. 1928 περί φορολογίας δημοσίων θεαμάτων (ανωτ. αρ. 3) ειδική επισφράγισις των εισιτηρίων δημοσίων θεαμάτων δύναται να ενεργείται δια διατρήσεως δι’ ειδικού μηχανήματος. Άρθρ.2.-Κατά τας διατάξεις του προηγουμένου άρθρου δύναται να ενεργείται και η κατά το άρθρ. 2 του Β.Δ. της 13 Ιουν. 1913 περί εισπράξεως του τέλους επί των εισιτηρίων και κομίστρων αυτοκινήτων διενεργούντων δρομολόγια, ειδική επισφράγισις των εισιτηρίων των αυτοκινήτων των διενεργούντων τακτικά δρομολόγια και η επισφράγισις των διπλοτύπων εισπράξεως κέντρων διασκεδάσεως και κέντρων πολυτελείας α΄ τάξεως. Άρθρ.3.-Αι λέξεις αι φερόμεναι εις τας κατά τα προηγούμενα άρθρα σφραγίδας κανονίζονται δι’ αποφάσεως του υπουργού των Οικονομικών. 